text: নওগাঁর পাবলিক বিশ্ববিদ্যালয় স্থাপনের দাবিতে মানববন্ধন | আলোরকণ্ঠ২৪
  Home সারাদেশ নওগাঁর পাবলিক বিশ্ববিদ্যালয় স্থাপনের দাবিতে মানববন্ধন
  নওগাঁ প্রতিনিধিঃআজ শুক্রবার (১১ই সেপ্টেম্বর)দেশরত্ন প্রধানমন্ত্রী শেখ হাসিনা কর্তৃক ঘোষিত পাবলিক বিশ্ববিদ্যালয় নওগাঁর নওহাটায় স্থাপনের দাবিতে মানববন্ধন করেন মহাদেবপুর উপজেলার সর্বস্তরের জনগণ। মানববন্ধনে অত্র এলাকার ২ শতাধিক জনসাধারণ উপস্থিত হন।আজ নওহাটা মোড় বাসস্ট্যান্ডে এ মানববন্ধনের আয়োজন করেন সেচ্ছাসেবী সংগঠন হেল্প লাইন হ্যালো নওগাঁ।
  এতে বক্তব্য রাখেন, ১০ নং ভীমপুর ইউপি চেয়ারম্যান রাম প্রসাদ ভদ্র, চেরাগপুর ইউপি চেয়ারম্যান শিবনাথ মিশ্র, ভীমপুর ইউনিয়ন আওয়ামীলীগের সাবেক সাধারন সম্পাদক ময়েজ উদ্দীন, ভীমপুর ইউনিয়ন যুবলীগের সাবেক সাধারন সম্পাদক কামরুজ্জামান বাবু, প্রচার সম্পাদক মোঃ আতাউর রহমান, রেড ফ্রাইডের চেয়ারম্যান মোঃ শাহিনুর আলম শাহীন প্রমূখ।
  বক্তারা নওহাটা মোড়ে কেন বিশ্ববিদ্যালয় স্থাপন করা যায় তার উপযুক্ত যুক্তি উপস্থাপন করেন। তারা বলেন, নওহাটা মোড়ের পার্শ্বে এক বেশ কিছু সরকারি খাস জমিসহ ইউনিয়নে মোট ১১শ ৫০ বিঘা (প্রায় ২শ ৯৯ একর) জমি আছে।
  এই জমিগুলো সরকার নিজের হেফাজতে নিয়ে এখানে পাবলিক বিশ্ববিদ্যালয় স্থাপন করলে সরকারের রাজস্ব খাত থেকে জমি অধিগ্রহণের খরচ অনেকাংশেই কমে যাবে। তাই মানববন্ধনে উপস্থিত সকলে নওহাটা মোড়ে পাবলিক বিশ্ববিদ্যালয় স্থাপনের জন্য কর্তৃপক্ষের প্রতি জোর দাবী জানান।